

## PLANINSKO DRUŠTVO BREŽICE

# vas vabi na izlet na

#### Kopitnik, 910m in Gore,786m

**Odhod bo v nedeljo, 16. oktobra 2016, ob 7. uri**

**z Železniške postaje Brežice.**

**Izhodišče:** **Zidani most**

**Težavnost : nezahtevna označena pot**

**Primernost: za vse planince z nekaj kondicije**

**Okvirni čas hoje: približno 5 ur (vzpon 2,5 h do vrha Kopitnika, 1,5 h do Doma v Gorah, spust v Hrastnik 1 h)**

**Oprema: primerna letnemu času: čevlji z dobrim gumijastim podplatom, planinska obleka, rezervno perilo, vetrovka, kapa, rokavice, priporočamo pohodne palice**

**Hrana: iz nahrbtnika, možen topel obrok v Koči na Kopitniku ali v Planinskem domu v Gorah**

**Način prevoza: z vlakom**

**Prihod: predvidoma ob 13:45 iz železniške postaje Hrastnik (prihod v Brežice ob 14:43)**

**Prijave:** **do četrtka, 13. oktobra 2016, pri Lauri Rueh v »Vrtnici« ali na mobi: 040 202 064.**

Turo bosta vodila vodnika PZS Tone Hribar in Sara Gregl.

**V primeru slabega vremena ali nepredvidenih razmer si vodnik pridržuje pravico do spremembe cilja, termina ali odpovedi ture.**

Med Rimskimi Toplicami in Zidanim Mostom se visoko nad Savinjo dvigata dve vrsti drznih skalnih rogljev. Tisti nad levim bregom reke pripadajo Velikemu Kozju, ki je s piramidasto obliko pravi lepotec med okoliškimi hribi. **Kopitnik** na drugi strani ni tako vitek in eleganten, a je vseeno zanimiv, saj je razpotegnjen in rahlo upognjen v obliki kopita. Od daleč je videti celo brez pravega vrha, zato je presenečenje toliko večje, ko nas planinske oznake popeljejo na silno zračen in prepaden skalnat pomol, ki štrli iz gozdnatega pobočja (vir:*<http://www.slovenia.info/?pohodnistvo=2284&lng=1>*)

**Opis poti:**

Naša pot na Kopitnik bo vodila iz železniške postaje Hrastnik mimo idilične vasice Širje s cerkvico Sv. Marije v romanskem slogu iz 13. stoletja do Koče na Kopitniku, od koder je le še kratek skok (20 min) do razglednega vrha. Po občudovanju razgleda ter prepuščanja le temu, v kolikor bo vreme na naši strani, se bomo vrnili do koče, kjer bo priložnost za malico, potem pa bomo pot nadaljevali, delno po isti poti, proti Planinskemu domu v Gorah, ki se nahaja na planoti nad Dolom pri Hrastniku. Tu bo spet priložnost za okrepčilo in krajši postanek. Pot navzdol nas bo popeljala mimo vasi Krnice do železniške postaje Hrastnik, kjer nas bo nato vlak odpeljal proti domu ☺.

**OPOZORILO:**

**S prijavo na izlet udeleženec potrdi, da je seznanjen z zahtevnostjo izleta ter izpolnjuje zdravstvene, fizične in tehnične pogoje za varno sodelovanje na izletu in ima plačano letno članarino PZS.**

**Udeleženec je dolžan upoštevati navodila in odločitve vodnika !**

**Želimo vam varno in srečno hojo in lep planinski dan!**